Sàìdát Adégòkè, tí a bí ní ọjọ́ kerìnlélógún, Oṣù Kẹsàn-án (Oṣù Òwewè), ọdún un 1985 ní ìlú Ìlorin, Ìpínlẹ̀ Kwara, Nigeria, jẹ́ agbábọ́ọ̀lù ọmọ orílẹ̀-èdè Nàìjíríà. Ní ọdún 2007, Adégòkè bẹ̀rẹ̀ sí ní ń gbá bọ́ọ̀lù fún Rẹ́mọ Queens láti ìlu rẹ̀ Nàìjíríà, ní ipele Serie A ti Orílẹ̀-èdè Italy fún ẹgbẹ́ agbábọ́ọ̀lù ACF Trento. Lẹ́yìn Serie A àkọkọ tí ó kópa fún Trento, ó gbá bọ́ọ̀lù wọlé sínú àwọ̀n lẹ́ẹ̀meta nínú ìgbà mẹ́rìndínlógún tí ó kópa. Ní Oṣù kẹjọ (Oṣù Ògún) ọdún 2008, ó kọjá sí ẹgbẹ́ agbábọ́ọ̀lù ACF Milan. Ní Milan, ìtẹ̀síwájú bá a. Nígbà tí ó má a fi di ọdún 2011, ó gba bọ́ọ̀lù wọ'lé sí'nú àwọ̀n ní'gba ogún-ó-lé-kan nínú ìgbà méjìléláàdóta tí ó kópa. Ní ìgbà tí eré bọ́ọ̀lù bẹ̀rẹ̀, ní bíi ọdún 2011 si 2012, ó kọjá sí ẹgbẹ́ agbábọ́ọ̀lù FCF Como 2000. Láti ọdún 2010, ó wà nínú ẹgbẹ́ agbábọ́ọ̀lù orílẹ ède Nàìjíríà ti àwọn Obìnrin.